*” آزات دستونک “*
شائر: منظور بسمل
کدی باریں بہ بنت برجاه بلوچانی گهیں دیوان
کدی چاکر گوں گْوهرام ءَ سلاهے شادکامیں کنت
کَسے چو شپچراگ دروشم کَسے چو آپ ءِ کِرم ءَ بیت
اِے تْرمپے هون ءِ مستی اِنت کہ دنیا چو گروناک اِنت
من زاناں کہ تو یکروچے دل ءَ کار ئے منی گپّاں
من زاناں کہ تو یکروچے منا سندئے درامد بئے
چتوریں آشکے پنّو ، مرید ءِ اِشک ءِ گَم چی اِنت
زَریت یکّے پہ واب ءَ ءُ وتارا داگ دنت یکّے
گشئے باگ ءِ همک پُلّ ءَ وتی راز بالواں داتگ
برے شِیرگ دَیَنت ئِے ءُ برے پہ رنگ ئِے سینگار اَنت